8.47 करोड़ लोगों का बन चुका आधार
ग्रामीणविकास मंत्री श्रवण कुमार ने कहा कि राज्य के 8.47 करोड़ यानी 81 प्रतिशत लोगों का आधार जारी हो चुका है। राज्य के 0.5 वर्ष के लगभग एक करोड़ 19 लाख एवं 6 से 18 वर्ष तक के एक करोड़ 31 लाख व्यक्तियों का आधार पंजीकरण नहीं हो सका है। छूटे हुए लोगों का आधार बनाने के लिए जागरुकता जरूरी है।
शुक्रवार को वे मुख्य सचिवालय परिसर में आधार जागरूकता रथ रवाना कर रहे थे। ग्रामीण विकास विभाग एवं भारतीय विशिष्ट पहचान प्राधिकरण क्षेत्रीय कार्यालय रांची द्वारा विशेष रूप से बच्चों के आधार पंजीकरण के प्रति जागरूकता के लिए रथ निकाला गया।
मंत्री ने कहा कि यह आधार जागरूकता रथ का दूसरा चरण है। यह जहानाबाद, नवादा, शिवहर, लखीसराय एवं सारण के सभी प्रखंडों में जाएगा। आधार पंजीकरण, आधार की वैधता, आधार से संबंधित विभिन्न सेवाओं की जानकारी दी जाएगी।
मौके पर विधायक र|ेश सदा, रामसेवक सिंह, निरंजन मेहता, ग्रामीण विकास विभाग के सचिव अरविंद कुमार चौधरी, यूआईडीएआई के सहायक महानिदेशक राजेश कुमार सिंह, सीपी खंडूजा, ओएसडी संजय कुमार सिंह अनुराग कौशल मौजूद थे।
मुख्य सचिवालय परिसर में आधार जागरुकता रथ रवाना करते ग्रामीण विकास मंत्री श्रवण कुमार।
hin_Deva hin_Deva hin_Deva hin_Deva hin_Deva hin_Deva